armvectores/hy_wikipedia_2023 huggingface dataset:
Ժենյի

Ժենյի (ֆր.՝ Jeugny), համայնք Ֆրանսիայի Գրանդ Էստ մարզի Օբ գավառում։
Բնակչությունը 2012 թվականի դրությամբ կազմում է 471 մարդ, բնակչության խտությունը` 29.72 մարդ/կմ²։ Բնակավայրը զբաղեցնում է 15.85 կմ² տարածք։


== Աշխարհագրություն ==
Գտնվում է Փարիզ քաղաքից 150 կմ հարավ-արևելք, Շալոն ան Շամպայն քաղաքից` 95 կմ հարավ, Տրուա քաղաքից` 19 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 307 աշխատունակ (15-64 տարեկան) բնակիչ, որոնցից ակտիվ էին 243-ը, իսկ ոչ ակտիվները` 64։ Ակտիվության ցուցանիշը կազմում է 79,2 %։ 243 աշխատունակ մարդկանցից աշխատել է 231 անձ (122 տղամարդ և 109 կին)։ Գործազուրկ են եղել 12 անձ (4 տղամարդ և 8 կին)։ 64 անաշխատունակներից 22-ը եղել են աշակերտներ կամ ուսանողներ, 25-ը` թոշակառուներ, իսկ 17-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Խոսրով Քեշիշյան

Խոսրով Համբարձումի Քեշիշյան (1879 կամ 1880, Մալաթիա, Թուրքիա - հունիսի 15, 1915(1915-06-15), Մալաթիա, Թուրքիա) հայ դեղագործ, գրող, հասարակական և քաղաքական գործիչ։


== Կենսագրություն ==
Ծնվել է 1879/1880 թվականին, Խարբերդի նահանգի Մելիտինեի գավառի կենտրոն Մելիտինե քաղաքում։ Բժիշկ Միքայել Քեշիշյանի եղբայրն է։ Կրթությունն ստացել է ամերիկացի մի­սի­ո­ներ­նե­րի Խարբերդի Եփրատ քոլեջում։ 1900-1902 թվականներին ուսանել է Բեյրութի ամերիկյան համալսարանում և դեղագործի կոչում ստացել։ Վերադառնալով Մելիտինե՝ եղբոր՝ Միքայելի նյութական աջակցությամբ բացել է սեփական դեղատուն և դեղագործ աշխատել։ Դավանանքով ավետարանական է։ Եղել է ՀՅԴ գործիչ, գրող։
1915 թվականին թուրքերը, իմանալով բժիշկ եղբոր՝ Միքայելի՝ օսմանյան բանակից փախուստի ու Զորավար Անդրանիկի բանակին միանալու մասին, անմիջապես ձերբակալել են Խոսրովին։ Թշնամու ձեռքով չսպանվելու համար Խոսրովը Մելիտինեի բանտում թույն է խմել։ Սակայն թուրք դահիճները նրան շտապ դեղաթափ են արել, և ի պատիժ այդ հանդգնության, դաժանաբար կացնահար արել 1915 թվականի հունիսի 15-ին՝ 36 տարեկանում։ Այդ մասին Արշակ Ալպոյաճյանը գրում է. «…1915 թվականին Մե­լի­տի­նեի մէջ ալ առա­ջին ան­գամ ձեր­բա­կա­լո­ւե­ցան մտա­ւո­րա­կան առաջ­նորդ­ներ, որոնց հետ էր Խոս­րով Քե­շի­շե­ա­նը, որ դժո­խա­յին տան­ջանք­նե­րէ յե­տոյ կա­ցի­նա­հար սպան­նո­ւած է թուրք ճի­ւաղ­նե­րու կող­մէ»։


== Ծանոթագրություններ ==


== Գրականություն ==
Ալպօյաճեան Արշակ, Պատմութիւն Արաբկիրի հայոց, Պէյրութ, 1915։
Հայ բժշկութեան տուած զոհերը, ցուցակագրուած վաւերական փաստերով, Կ. Պոլիս, 1919։
Յուշամատեան Մեծ Եղեռնի (1915-1965), պատրաստեց Գերսամ Ահարոնեան, Պէյրութ, 1965։
Թէոդիկ, Յուշարձան նահատակ մտաւորականութեան, Բ. տպագրութիւն, Երեւան, ապրիլ 24, 1985։
Թէոդիկ, Գողգոթայ հայ հոգեւորականութեան, Նիւ Եորք, 1985։
Հայրապետյան Վանիկ, Էջեր Հայաստանի դեղագործության պատմությունից, Երևան, 1990։
Յարման Արսեն, Հայերը օսմանյան առողջապահության ծառայության մեջ և պատմություն սուրբ Փրկիչ հայոց հիվանդանոցի (թուրքերեն), Ստամբուլ, 2001։
Խաչատրյան Լ., Բաբլումյան Ա., Ցուցակ Հայոց ցեղասպանության զոհերի (1915-1923), հ. 2, Խարբերդի նահանգ, Երևան, 2004։
Քէստենեան Հրաչ, Պէյրութի Ամերիկեան Համալսարանէն Շրջանաւարտ Եւ Մեծ Եղեռնին Նահատակուած Հայ Բժիշկներ, «Ազ­դակ», 01-11-2012։


== Աղբյուր ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Պապիկի, տատիկի և հավիկ Րյաբայի մասին

Պապիկի, տատիկի և հավիկ Րյաբայի մասին (ռուս.՝ Про деда, бабу и курочку Рябу), խորհրդային մուլտֆիլմ, որը նկարահանվել է «Սոյուզմուլտֆիլմ» ստուդիայում, 1982 թվականին, «Հավիկ Րյաբան» ռուսական ժողովրդական հեքիաթի մոտիվներով։ Մուլտֆիլմում չի արտասանվում ոչ մի բառ, հնչում է միայն երաժշտություն։


== Սյուժե ==
Առավոտ է։ Գյուղական խրճիթում երգում է աքաղաղը։ Պապիկը վեր է կենում վառարանի կողքից։ Տատիկը արդեն արթնացել է և խրճիթ է բերում կաթով լիքը դույլերը։
Պապիկը ուզում է ուտել և սպասում է, թե երբ պիտի հավիկը ձու ածի։
Իսկ հավիկը չի ածում։
Տատիկը կերակրում է հավիկին, շոյում նրան և հոգ տանում նրա մասին։
Տատիկը միացնում է ինքնաեռը։ Պապիկը երազում է ձվածեղի մասին։ Պապիկը ցախ է կոտրատում։ Տատիկը լվանում է թավան։ Ծերունիները սպասում են, թե երբ պիտի հավիկը ձու ածի։ Դրանից էր կախված` արդյո՞ք նրանք կնախաճաշեն, թե ոչ։
Ժամանակը անցնում է, իսկ հավիկն այդեպ էլ ձու չի ածում։
Պապիկը զվարճացնում է հավիկին, օրորում է նրան Այդ չտեսնված ուշադրությունից հավիկը ձու է ածում, բայց ձուն սովորական չէր, այլ` ոսկե։
Ծերունիները չեն կարողանում կոտրել ձուն։ Դրա վրա կոտրում են ողջ խոհանոցային պարագաները։ Ամբողջ խրճիթին կործանում էր սպասվում, իսկ ձուն չէր կոտրվում։
Ավերածություններին իր բնից հետևում է մուկը։ Մուկը մոտենում է ոսկե ձվին և կոտրում ձուն։ Իսկ նրա ներսում ոչինչ չկար։
Ուտելիք չկա և չի էլ սպասվում։ Պապիկը լացում է։ Տատիկը լացում է։
Տատիկը հավաքում է ոսկե ձվի փշուրները ավելով և գոգաթիակով։
Հավիկը մխիթարում է պապիկին և տատիկին և նրանց համար ածում է սովորական, այլ ոչ թե ոսկե ձու։
Ծերունիները ուրախ են։ Սեղանին ձու կա, այսինքն` նրանք այդ օրը քաղցած չեն մնա։


== Նկարահանող խումբ ==


== Վերաթողարկում ==
Մուլտֆիլմը բազմիցս վերաթողարկվել է «Հավիկ Րյաբան» մուլտֆիլմերի հավաքածուում («Սոյուզմուլտֆիլմ»), DVD ձևաչափ, ներկայացուցիչ` «Սոյուզ»։


== Ծանոթագրություններ ==


== Արտաքին հղումներ ==
«Պապիկի, տատիկի և հավիկ Րյաբայի մասին» մուլտֆիլմը «Անիմատոր.ռու» կայքում
«Պապիկի, տատիկի և հավիկ Րյաբայի մասին» - Мультик.ру
Պոսադաս

Անվան այլ կիրառումների համար տե՛ս՝ Պոսադաս (այլ կիրառումներ)Պոսադաս (իսպ.՝  Posadas), քաղաք Արգենտինայում։ Ըստ 2010 թ. մարդահամարի, քաղաքում ապրում է 323 739 բնակիչ։


== Աշխարհագրությունը և կլիման ==
Քաղաքը տարածվում է Արգենտինայի հյուսիս-արևելքում՝ Պարանա գետի հարավային ափին, Գրան Չակոյի ծայրամասային շրջանում։ Այն հանդիսանում է Միսյոնես պրովինցիայի վարչական կենտրոնը։ Պոսադասն ընկած է պարագվայական Էնկարնասյոն քաղաքի հակադիր հատվածում, որի հետ կապված է գետի վրա կառուցված ժամանակակից կամուրջով (Puente Internacional San Roque González de Santa Cruz)։
Կլիմայական գոտին անցումային է. ճահճային Գրան Չակոյից այն փոփոխվում է մինչև Միսյոնեսի խոնավ մերձարևադարձային անտառների։ Այս տարածաշրջանում բացակայում է վառ արտահայտված անձրևների և չորային սեզոնները. տեղումներն ունեն շուրջտարյա բնույթ։


== Պատմություն ==
Առաջին բնակավայրը այս տարածքում առաջացել է 1615 թվականին՝ կառուցված ճիզվիտների կողմից, որն ուներ հետևյալ անվանումը՝ Nuestra Señora de Itapúa։ Հետագայում, 1625 թվականին, այն տեղափոխվեց Պարանայի հյուսիսային ափ (այժմ պարագվայական ափ), հիմք դնելով Էնկարնասյոն քաղաքի ձևավորմանը։ 1628 թվականին նախկին բնակավայրի տեղում կառուցվեց նոր ճիզվիտական ավան՝ Սան Խոսե, որը գոյություն ունեցավ մինչև XIX դարաշրջանը։ Պարագվայի դեմ մղվող Եռյակ դաշինքի պատերազմի ժամանակ 1867 թվականին դրա տեղում կառուցվեց բրազիլական ամրոց Trinchera de San José անվանումով։ 1879 թվականին այն անվանափոխվեց և դարձավ Պոսադաս։ 1881 թվականին Միսյոնես պրովինցիայի ձևավորումից հետո այն 1884 թվականին դարձավ վարչական կենտրոնը։


== Տնտեսություն ==
Պոսադասը համարվում է հյուսիսային Արգենտինայի խոշոր արդյունաբերական կենտրոնը, ինչպես նաև կարևոր առևտրական կենտրոն հարևան Պարագվայի հետ։ Քաղաքը առաջատար դիրք է գրավում նաև մատե թեյի արտադրման մեջ։
Քաղաքից 35 կմ հեռավորության վրա գտնվում է աշխարհի 4-րդը իր մեծությամբ ջրաէլեկտրակայանը՝ Յասիրետան, որն ապահովում է էլեկտրաէներգայիով գրեթե ամբողջ Հյուսիսային Արգենտինան։
Քաղաքում գործում է Aeropuerto Libertador Don José De San Martín օդանավակայանը, որը Միսյոնես պրովինցիան կապում է Բուենոս Այրեսի հետ, որը Պոսադասից հեռու է 1300 կմ։


== Տեսարժան վայրերը ==
Ճարտարապետական հուշարձանների շարքից առանձնանում են ռոմանական ոճով կառուցված մայր տաճարը և կառավարական պալատը (XIX դար)։ Քաղաքում կան նաև թանգարաններ։ Դրանցից են բնապատմական, պատմահնագիտական (այստեղ ցուցադրվում են հնդկացիական գուարանի ցեղի, ինչպես նաև XVII—XVIII դարաշրջանների ճիզվիտական իրերը), Լ. Բ. Արեկոյի կերպարվեստի թանգարանը և այլն։


== Գործընկեր քաղաքներ ==
 Ալբասետե, Իսպանիա
 Էնկարնասյոն, Պարագվայ
 Ռավեննա, Իտալիա
 Սեուլ, Հարավային Կորեա
 Սյուդադ դել Էստե, Պարագվայ
 Բերգամո, Իտալիա
 Բլումենաու, Բրազիլիա
 Յարոսլավլ, Ռուսաստան
 Շտարնբերգ, Գերմանիա
 Դուբլին, Իռլանդիա
 Չերնովցի, Ուկրաինա
 Վրոցլավ, Լեհաստան
 Բուրլենգե, Շվեդիա
 Նարվիկ, Նորվեգիա


== Ծանոթագրություններ ==
Սիտկե (գյուղ, Մյառյամաա շրջան)

Անվան այլ կիրառումների համար տե՛ս՝ ՍիտկեՍիտկե (էստ․՝ Sõtke), գյուղ Էստոնիայի Ռապլամաա նահանգի Մյառյամաա շրջանում։
2011 թվականի տվյալներով գյուղում բնակվում էր 93 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ակշայի շրջան

Ակշայի շրջան (ռուս.՝ Акшинский район), մունիցիպալ շրջան Ռուսաստանի Դաշնության Անդրբայկալյան երկրամասում։
Ստեղծվել է 1926 թվականին։ Վարչական կենտրոնը՝ Ակշա։


== Աշխարհագրություն ==
Շրջանի տարածքի մակերեսը կազմում է 7500 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 11621 մարդ։ Բնակչության խտությունը կազմում էր 1,55 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
(4465) Ռոդիտա

(4465) Ռոդիտա (անգլ.՝ Rodita), աստերոիդ աստերոիդների հիմնական գոտում։ Հայտնաբերվել է 1969 թվականի հոկտեմբերի 14-ին Բելլա Բուրնաշևայի կողմից Նաուչնիում։
Միջին հեռավորությունը Արեգակից կազմում է 2,437796 ա. մ., առավելագույնը մոտենում է 2,1185 ա. մ. հեռավորության վրա և հեռանում 2,7571 ա. մ.։ Արեգակի շուրջ մեկ ամբողջական պտույտ է կատարում 1390,26 երկրային օրվա ընթացքում, իր ուղեծրով շարժվելով միջինում 0,258945 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,29° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4465) Ռոդիտա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մոնտի Օրեբի

Մոնտի Օրեբի (պորտ.՝ Monte Horebe), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի Սերտանի մարզում։ Մտնում է Կաժազեյրասի գավառի կազմի մեջ։ Բնակչությունը կազմում է 4156 մարդ (2006 թվականի տվյալներով)։ Գրավում է 116,172 կմ2 տարածք։ Բնակչության խտությունը՝ 35,8 մարդ/կմ²։


== Պատմություն ==
Քաղաքը հիմնադրվել է 1960 թվականի դեկտեմբերի 5-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 8.335.382,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.015,32 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,611 (տվյալները՝ ՄԱԿ-ի զարգացման ծրագրի)։
Ալացկիվի (այլ կիրառումներ)

Ալացկիվի, կարող է վերաբերել՝

Ալացկիվի - գյուղական ավան Էստոնիայի Տարտումաա նահանգի Ալացկիվի շրջանում
Ալացկիվի - շրջան Էստոնիայի Տարտումաա նահանգում
Աստերոիդների ցանկ (27201-27300)

Աստերոիդների ցանկ (27101-27200)  • Աստերոիդների ցանկ  • Աստերոիդների ցանկ (27301-27400)
 Աստերոիդների ցանկ (27101-27200)  • Աստերոիդների ցանկ  • Աստերոիդների ցանկ (27301-27400)


== Աղբյուր ==
«Discovery Circumstances: Numbered Minor Planets (25001)-(30000)»։ www.minorplanetcenter.net
Վիհկլա

Վիհկլա (էստ․՝ Vihkla), գյուղ Էստոնիայի Վիրումաա նահանգի Հաանյա շրջանում։
2011 թվականի տվյալներով գյուղում բնակվում էր 10 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Արձակուրդներ (ֆիլմ, 2015)

«Արձակուրդներ» (անգլ.՝ Vacation), ամերիկյան արկածային կատակերգային ֆիլմ։ Սցենարի հեղինակներ և ռեժիսորներ՝ Ջոն Ֆրենսիս Դեյլի և Ջոնաթան Գոլդշտեյն։ 1983 թվականի համանուն կատակերգություն ֆիլմի վերաթողարկում, որն սկիզբ էր դրել ֆիլմերի մի ողջ շարք սերիայի («Եվրոպական արձակուրդներ», «Ծննդյան տոների արձակուրդներ(1989)», «Արձակուրդներ Վեգասում», «Ծննդյան տոների արձակուրդներ 2», «Արձակուրդներ դժոխային հյուրանոցում»)՝ արդեն մեծացած գլխավոր հերոսով։ Հերոսը՝ Ռաստի Գրիզվոլդը, որոշում էիր ընտանիքի համար կազմակերպել այնպիսի անմոռանալի արձակուրդ, ինչպիսին ունեցել է մանկության տարիներին։ Պրեմիերա՝ 2015 թվականի 29 հուլիսի։ Տարիքային սահմանափակումը՝ 16+։


== Սյուժե ==
Ընտանիքի օրինակելի երիտասարդ հայրը շատ է ցանկանում համախմբել ընտանիքը և վերականգնել իր մանկության արձակուրդները(«Արձակուրդներ» (1983) ֆիլմից, որտեղ Ռաստի Ռիզվոլդը դեռ երեխա էր)։ Կնոջ և երկու երեխաների հետ նա որոշում է ճանապարհորդություն կատարել ողջ երկրով, ուղղություն վերցնելով դեպի ԱՄՆ-ի ամենալավ թեմատիկ զբոսայգի՝ Walley World։ Սկզբում նրանց ճանապարհորդությունն անցնում էր հարթ, բայց որքան շատ էին հեռանում տանից, այնքան շատ խնդիրներ էին առաջ գալիս։ Սակայն, չնայելով բոլոր դժվարություններին, ընտանիքի հայրը մտադիր է ավարտել իր ճամփորդությունը և կազմակերպել է հրաշալի հանգիստ իր և ընտանիքի համար։


== Դերերում ==


== Ծանոթագրություններ ==


== Արտաքին հղումներ ==
Արձակուրդներ(անգլ.) ֆիլմը Rotten Tomatoes կայքում
Վահագն Հովակիմյան

Վահագն Հովակիմյան (հունիսի 30, 1974(1974-06-30), Երևան, Հայկական ԽՍՀ, ԽՍՀՄ), հայ քաղաքական գործիչ, իրավաբան, լրագրող, Քաղաքացիական պայմանագիր կուսակցության հիմնադիր անդամ, Քաղաքացիական պայմանագիր կուսակցության վարչության անդամ, ՀՀ ԱԺ 7-րդ գումարման պատգամավոր (2019 հունվար-2021 օգոստոս)։ ՀՀ ԱԺ 8-րդ գումարման պատգամավոր, պետաիրավական հարցերի մշտական հանձնաժողովի նախագահի տեղակալ (2021 օգոստոս-2022 հոկտեմբեր)։ ՀՀ կենտրոնական ընտրական հանձնաժողովի նախագահ։


== Կենսագրություն ==
1991 թվականին ավարտել է Խաչատուր Աբովյանի անվան թիվ 2 դպրոցը։ 1991-1993 թվականներին սովորել է Երևանի պետական համալսարանի ռադիոֆիզիկայի ֆակուլտետում։ 1993-1995 թվականներին ծառայել է ՀՀ Զինված Ուժերում։ 1996-2000 թվականներին սովորել է ԵՊՀ սոցիոլոգիայի, հոգեբանության, քաղաքագիտության և փիլիսոփայության ֆակուլտետում։ 2021 թվականին ավարտել է Մովսես Խորենացու անվան համալսարանի իրավագիտության ֆակուլտետի բակալավրիատի հեռակա բաժինը։


== Աշխատանքային գործունեություն ==
1998-2013 թվականներին լրագրողական աշխատանքներ է կատարել «Օրագիր» և «Հայկական ժամանակ» օրաթերթերում։ 2012-2016 թվականներին աշխատել է որպես ՀՀ ԱԺ պատգամավոր Նիկոլ Փաշինյանի օգնական։
2014-2016 թվականներին որպես խմբագիր աշխատել է «Ժողովուրդ» օրաթերթում։
2018 թվականի սեպտեմբերի 23-ին կայացած Երևանի ավագանու արտահերթ ընտրությունների արդյունքում «Իմ քայլը» դաշինքի համամասնական ցուցակով ընտրվել է Երևան քաղաքի ավագանու անդամ։ Հոկտեմբերի 10-ին հրաժարվել է մանդատից։
2018 թվականի դեկտեմբերի 9-ին կայացած Ազգային Ժողովի ընտրություններում պատգամավոր է ընտրվել «Իմ քայլը» դաշինքի թիվ 2 ընտրատարածքի տարածքային ընտրական ցուցակով։ 
2021 թվականի հունիսի 20-ին կայացած Ազգային ժողովի արտահերթ ընտրություններում պատգամավոր է ընտրվել «Քաղաքացիական պայմանագիր» կուսակցության համապետական ընտրական ցուցակով։ Ազգային ժողովի պետաիրավական հարցերի մշտական հանձնաժողովի նախագահի տեղակալ։ 2022 թվականին վայր է դրել պատգամավորական մանդատը։
2022 թվականի հոկտեմբերի 7-ին, ՀՀ Ազգային ժողովի  կողմից ընտրվել է ՀՀ Կենտրոնական ընտրական հանձնաժողովի նախագահ։


== Կուսակցական գործունեություն ==
2019 թվականի հունիսի 16-ին տեղի ունեցած «Քաղաքացիական պայմանագիր» կուսակցության 5-րդ համագումարի ժամանակ ընտրվել է ՔՊ վարչության անդամ։
2022 թվականին ԿԸՀ նախագահ ընտրվելու կապակցությամբ, դադարեցրել է անդամակցությանը ՔՊ-ին։


== Ընտանիք ==
Ամուսնացած է, ունի երկու որդի։


== Ծանոթագրություններ ==
Վերջնագիծ (ֆիլմ)


== Սյուժե ==
Թեև ֆիլմը կառուցված է դետեկտիվ ժանրի օրենքներով, բայց այն հոգեբանական է, որն անհատի պատասխանատվության թեման է շոշափում։


== Դերասաններ և նկարահանող անձնակազմ ==


=== Նկարահանող անձնակազմ ===
ռեժիսոր - Հ. Ղազանչյան
սցենարիստ - Ռ. Քոչարյան, Հ. Ղազանչյան
օպերատոր - Ռուդոլֆ Վաթինյան
դեկորացիաները - Ա. Քեշիշյան
երաժշտությունը - Ն. Դուրյան
հնչյունային օպերատոր - Ա. Վանունց


=== Դերասանական անձնակազմ ===
Արմեն Ջիգարխանյան
Տիգրան Ներսիսյան
Նելլի Խերանյան
Բուրգովների օթևանատուն

Բուրգովների օթևանատուն (ռուս.՝ Ночлежный дом Бугровых), 1880-ական թվականներին վաճառականներ Բուրգովների կողմից Նիժնի Նովգորոդում կառուցված բնակելի տուն, որը ծառայել է որպես հյուրանոց հասարակության ցածր շերտերի համար։ Գտնվում է Ազգային միասնության հրապարակում։


== Պատմություն ==
Տունը կառուցվել է 1880 և 1885 թվականների ընթացքում (այլ տվյալներով՝ 1883 թ.): Ըստ պլանի, տունը պետք է ապաստարան դառնար «նախկին մարդկանց» համար։ Տունը տեղակայված էր երկու ծայրահեղությունների միջև. մի կողմում առևտրային փողոցն էր, որտեղ միլիոնավոր գործարքներ էին կատարվում, մյուս կողմից`«Միլոշկան», որտեղ հիմնականում այն մարդիկ էին, ովքեր հայտնվել էին կյանքի  «հատակում»։
Նախատեսվում էր, որ տունը մեկ օրվա ընթացքում կտեղավորի ոչ ավելի, քան 700 մարդ (հստակ գիշերը, քանի որ ցերեկը սանիտարական մշակում էր իրականացվում), բայց գործնականում պարզվեց, որ այն կարող է տեղավորել մինչև 1259 մարդ, ինչի արդյունքում մարդիկ ստիպված էին քնել ուր պատահեր։
1885-1888 թթ. , որպեսզի օթևանատունն աշխատեր, կառուցվել է եկամտաբեր տուն, որտեղ գտնվող խանութները վարձակալությամբ  են տրվել, և ամբողջ եկամուտը հատկացվել է օթևանատան կարիքների համար։ 1920-ական թվականներից հետո օթևանատունը  դադարեց գոյություն ունենալ։ Նրա տեղում ստեղծվեցին կոմունալ բնակարաններ։
1960-ական թթ. սողանքների արդյունքում տան մի մասը ծածկվեց։ Անգրագիտորեն իրականացված աշխատանքների արդյունքում տունը սկսեց խարխլվել։ Այդ ժամանակից սկսած տունն ինտենսիվ կերպով ոչնչացվեց, ինչին նաև նպաստեց տան մոտ գտնվող 1920-ական թվականներին բացված տրամվայը։ 1990-ական թվականներին տանը տեղավորվեց վիզաների և գրանցման բաժինը։
2005 թվականին Ազգային միասնության օրվա առաջին տոնակատարությանն ընդառաջ վերանորոգվել է շենքի տանիքը, կատարվել են կոսմետիկ վերանորոգումներ։
2013 թվականին տունը գնել է Ֆելիքս Վերխովոդովը։


== Հետաքրքիր փաստեր ==
Բուրգովների օթևանատունը նախատիպ է հանդիսացել Մաքսիմ Գորկու «Հատակում» պիեսի համար։ Հատկանշական է, որ տան իրական կենցաղը տարբերվում էր պիեսի նկարագրությունից, շենքի ճակատին տեղադրված էր «Մի խմեք օղի։ Մի երգեք երգեր։ Լուռ մնացեք»։


== Պատկերասրահ ==

		
		
		


== Ծանոթագրություններ ==
Sjcam

SJcam, չինական ընկերություն է, որը մասնագիտացված է սպորտային տեսախցիկների արտադրության մեջ։ Ընկերության ամենահայտնի մոդելներն են SJ 4000-ը և SJ 5000-ը։ Առաջին մոդելը SJ 4000-ն է, որը նախատեսված էր մեկ այլ GoPro ընկերության արտադրանքի հետ մրցակցելու համար։ Ընկերությունն արտադրում է տեսախցիկներ, որոնք կարող են նկարահանել շատ բարձր որակի տեսահոլովակ ընդհուպ մինչև 4K որակի։ Տեսախցիկը ունի փոքր մատրիցա և լալնանկյուն օբյեկտիվ։ Վերջին մոդելներում(SJ 7 Star) այն կարելի է փոփոխել 70º-170º։ Տեսախցիկները կարելի է կառավարել սմարթֆոնների միջոցով, շնորհիվ նրանցում օգտագործվող tecnologia Wifi մոդուլների։ Ընկերության արտադրանքը համարվում է ամերիկյան GoPro ընկերության հիմնական մրցակիցը։


== Մոդելներ ==
SJ 4000(SJ 4000 +)Video հնարավորությունները 1080p30fps 720p60/30fps 480p60/30fps 360p60/30fps 144p120/60/30fps
Foto հնարավորությունները 12MP 8MP 5MP 3.7MP
Չափսերը 29.8*59.2*41մմ

SJ 5000(SJ 5000+)Video հնարավորությունները 1080p60/30fps 720p60/30fps 480p60/30fps 360p120/60/30fps 144p240/120/60/30fps
Foto հնարավորությունները 12MP 8MP 5MP 3.7MP
Չափսերը 61*42.4*25մմ	

SJ M20Video հնարավորությունները 4K24fps 2k30fps 1080p60/30fps 720p60/30fps 480p120/60/30fps 
360p240/120/60/30fps
Foto հնարավորությունները 16MP 12MP 8MP 5MP 3.7MP
Չափսերը 40*37*48 մմ

SJ 6 LEGENDVideo հնարավորությունները 4K24fps 2k30fps 1080p60/30fps 720p60/30fps 480p120/60/30fps 360p240/120/60/30fps
Foto հնարավորությունները 16MP 12MP 8MP 5MP 3.7MP
Չափսերը  60*41*24.7 մմ

SJ 7 StarVideo հնարավորությունները 4K24fps 2k30fps 1080p60/30fps 720p60/30fps 480p120/60/30fps 360p240/120/60/30fps
Foto հնարավորությունները 16MP 12MP 8MP 5MP 3.7M 
Չափսերը 60*41*24 մմ


== Ծանոթագրություններ ==
Վոլնիե Կուսոնի

Վոլնիե Կուսոնի (ռուս.՝ Вольные Кусони), գյուղ Ռուսաստանի Նովգորոդի մարզի Բատեցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գլասկովո

Գլասկովո (ռուս.՝ Гласково), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 46 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տալմոն Մարկո

Տալմոն Մարկո (1973, Իսրայել), հրեական ծագմամբ ամերիկացի գործարար, Juno և Վայբեր ընկերության հիմնադիր և գլխավոր գործադիր տնօրեն։ Վերջինս սմարթֆոնների համար նախատեսված VoIP ծրագիր է, որն աշխատում է Անդրոիդ, iOS, Symbian, Windows Phone, Bada ապրանքանիշերի հեռախոսների վրա։ Հավելվածն ունի շուրջ 400 000 օգտվող։


== Կարիերա ==
Մարկոն ծնվել է Իսրայելում։ Ծառայել է Իսրայելի զինված ուժերի գլխավոր շտաբի տեղեկատվական տեխնոլոգիաների վարչությունում։ Թել Ավիվի համալսարանում ստացել է համակարգչային գիտության և մենեջմենթի բակալավրի աստիճան։ Ավելի ուշ տեղափոխվել է ԱՄՆ, որտեղ անց է կացրել չափահաս կյանքի մեծ մասը։
1997 թվականին համահիմնադրել է «Expand Networks, Ltd.» ընկերությունը և մինչև 2004 թվականը եղել կազմակերպության նախագահը։
1998 թվականին համահիմնադրել է «iMesh» ընկերությունը, որտեղ մինչև 2010 թվականն զբաղեցրել է կազմակերպության նախագահի պաշտոնը։
2010 թվականին Իգոր Մագազինիկի հետ միասին համահիմնադրել է Viber ընկերությունը։ Իգորը եղել է Տալմոնի համածառայակիցը։ Մարկոն զբաղեցրել է Viber-ի գլխավոր գործադիր տնօրենի պաշտոնը։ 2014 թվականին Viber ընկերությունը $900,000,000-ով վաճառվել է Rakuten ընկերությանը։
2016 թվականին նա հիմնադրել է Juno ընկերությունը։ Վերջինս հավելված է, որն զբաղվում է այլ մարդկանց հետ ճանապարհը կիսելով։ 2017 թվականին Gett ընկերությունը Junon-ն գնել է $200,000,000-ով։


== Ծանոթագրություններ ==
Մոչարի

Մոչարի (ռուս.՝ Мочары), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 16 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մանկական աճուրդ

Մանկական աճուրդ (շվեդերեն՝ Barnauktion, ֆիններեն՝ Huutolaisuus), պատմական պրակտիկա XIX-XX դարերի Շվեդիայում և Ֆինլանդիայում, որը իր մեջ է ներառում որբ երեխաներին և աղքատների երեխաներին վաճառքը աճուրդների ժամանակ։ Որպես կանոն, աճուրդներն անցկացվել են եկեղեցիներում և աճուրդային տներում Աղքատության դեմ պայքարի խորհրդի կողմից։ Վաճառքն անցկացվում էր անգլիական աճուրդի սկզբունքով։ Այն մարդը, ով մունիցիպալիտետից ամենաքիչ վարձն էր պահանջում, ստանում էր երեխային, որի մասին նա պետք է մեկ տարի հոգ տաներ այն գումարով, որը պահանջել է մունիցիպալիտետ։ Դա թույլ էր տալիս, որ կազմակերպիչները փող խնայեն երեխաների խնամակալման համար։ Հաճախ այնպես էր ստացվում, որ նույն երեխաներին վաճառում էին մի քանի անգամ շատ տարիների ընթացքում։ Այն մարդը, ով գնել է երեխային, համարվել է նրա հոգեծնող, սակայն, որպես կանոն, երեխաներին վերցնում էին որպես էժան բանվորական ուժ։ Շվեդիայում մանկական աճուրդներն արգելվել են 1918 թվականին, իսկ Ֆինլանդիայում՝ 1923 թվականին, սակայն Ֆինլանդիայում աճուրդներն անցկացվել են մինչև 1930 թվականների կեսը։ Վերջին հայտնի աճուրդն անցկացվել է 1935 թվականին։
Շվեդիայի ֆինանսների նախկին նախարար Ֆրեդրիկ Վիլհելմ Թուրդսոնը, ով որբացել է ինը տարեկանում, ֆինլանդացի գրող Յոել Լեհթոնենը, շվեդացի գրող Հարրի Մարտինսոնը և ֆինլանդացի ոստիկան Յոհանես Ֆրոմն այն երեխաներից էին, ովքեր վաճառվել են այդպիսի մանկական աճուրդների ժամանակ։
Նմանատիպ պրակտիկան նաև անցկացվել է ուրիշ եվրոպական երկրնդրում, ինչպես օրինակ Շվեյցարիայում։


== Ծանոթագրություններ ==
Մելովայա Բալկա

Մելովայա Բալկա (ուկրաիներեն՝ Мілова Балка), գյուղ Ուկրաինայի Կիրովոգրադի մարզի Զնամենկայի շրջանում։
2001 թվականի տվյալներով Մելովայա Բալկա գյուղում բնակվում էր 105 մարդ։ Բնակավայրը զբաղեցնում է 2,14 կմ² տարածք։ Բնակչության խտությունը կազմում էր 49,07 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հակոբ Սառիկյան

Հակոբ (Կիրակոս) Սառիկյան, ծնունդով Տավուշի մարզի Գանձաքար (նախկին Վերին Աղդան) գյուղից է։
Ծնվել է 1872 թ-ին։ Մասնակցել է ինքնապաշտպանական մարտերին։ Եղել է Անդրկովկասում Հայաստանի հյուպատոս։ Մասնակցել է Խանասորի արշավանքին։
Կուրբա (այլ կիրառումներ)

Կուրբա, կարող է վերաբերել՝

Կուրբա - գյուղ Ռուսաստանի Լենինգրադի մարզի Պոդորոժսկի շրջանի կազմում։
Կուրբա - գյուղ Ռուսաստանի Յարոսլավլի մարզի Յարոսլավսկի շրջանի կազմում։
Միջազգային ջրաբանական տասնամյակ

Միջազգային ջրաբանական տասնամյակ (ՄՋՏ), ջրաբանական դիտարկումների կատարելագործման միջազգային համագործակցության ժամանակաշրջան (1965-1974)։ Գործունեության ծրագիրը հաստատել էր ՑՈԻՆԵՍԿՕ-ն, 1964 թվականին։ Ընդգրկում էր գիտական, տեխնիկական, գործնական պրոբլեմներ և նախագծեր։ Զգալի դեր խաղաց մասնագետ կադրերի պատրաստման, գիտական ինֆորմացիայի փոխանակման, նյութերի հրապարակման, ջրաբանական ընդհանրացումներ կատարելու բնագավառում։ ՄՋՏ-ին հաջորդել է Միջազգային ջրաբանական ծրագիրը (ՄԶԾ) (1975-1980), որի նպատակն է ջրային հաշվեկշռի կոմպլեքսային հետազոտումը և ջրային ռեսուրսների գնահատումն ըստ ազգային, տեղական և համընդհանուր ծրագրերի։ ՄԶՏ-ին մասնակցում էր 100 երկիր։
Վոլյունտարիզմ

Վոլյունտարիզմ, կամապաշտություն (լատ.՝ voluntas՝ կամք), իդեալիստական փիլիսոփայական ըմբռնում, որը կամքը դիտում է որպես կեցության սկզբունք։ Տերմինը մուծել է գերմանացի սոցիոլոգ Ֆ․ Տյոնիսը (1855–1936), 1883 թվականին։ Վոլյունտարիզմի տարրեր առկա են Օգոստինոս Երանելու և Յոհաննես Դունս Սկոտի փիլիսոփայական հայացքներում։ Նորագույն Վոլյունտարիզմի նախադրյալ է Ի․ Կանտի ուսմունքը պրակտիկ բանականության (որը որպես կանխադրույթ ընդունում է կամքի ազատությունը) առաջնայնության մասին։ Սրանից ելնելով Ֆիխտեն կամքի մեջ տեսել է անձնավորության հիմքը, իսկ «Ես»-ի կամային գործունեության մեջ՝ կեցության բացարձակ ստեղծագործական սկզբունքը, աշխարհի հոգևոր ինքնածնման աղբյուրը։ Ընդ որում Ֆիխտեն (ինչպես և Կանտը, Շելինգը, Հեգելը) կամքը համարել է էությամբ բանական։ Ի հակադրություն նրա, Արթուր Շոպենհաուերը, որի փիլիսոփայության մեջ վոլյունտարիզմը արդեն ինքնուրույն ուսմունք է, կամքին տվել է իռացիոնալիստական մեկնաբանություն, որտեղ կամքը ներկայանում է իբրև աշխարհի կույր, ոչ բանական, աննպատակ գործող նախասկիզբ։ Շոպենհաուերի (ինչպես և Է․ Հարտմանի) Վոլյունտարիզմը սերտորեն կապված է հոռետեսության (համաշխարհային պրոցեսը անիմաստ է, նրա հիմքում ընկած է անգիտակցական և կույր կամքը) հետ։ 
Ի տարբերություն Շոպենհաուերի հոռետեսական և ճակատագրապաշտական Վոլյունտարիզմի, Ֆրիդրիխ Նիցշեն վոլյունտարիզմի հիմքում դրել է «իշխելու կամքը», որն իմաստավորում է մարդու և առհասարակ մշակույթի գոյությունը։ Տնտեսական Վոլյունտարիզմը հասարակության տնտեսական զարգացման մեջ վճռականը համարում է մարդկանց գիտակցությունն ու կամքը։
Հրաշալի էակներ

«Հրաշալի էակներ» (անգլ.՝ Beautiful Creatures), ռեժիսոր Ռիչարդ Լագրավենեզեի ֆենտեզի մելոդրամա, նկարահանված Քամի Հարիսի և Մարգարետ Շթոլի համանուն վեպի հիման վրա, գլխավոր դերերում Օլդեն Էյրենրայք և Էլիս Էնգլերթ։ Առաջին անգամ ցուցադրվել է ԱՄՆ-ում 2013թ. փետրվարի 13-ին, իսկ Ռուսաստանում՝ 2013 թվականի փետրվարի 14-ին։


== Սյուժե ==
Գենթլինը միապաղաղ քաղաք է։ Լենա Դյուքեյնը տարբերվում է այդ փոքրիկ քաղաքի տեսած բոլոր մարդկանցից։ Նա պայքարում է ինքն իր դեմ՝ փորձելով զսպել իր՝ դարեր շարունակ իր ընտանիքին հետապնդող ուժն ու կախարդանքը։ Սակայն նույնիսկ տապալված այգիներում, մռայլ ճահիճներում և մոռացված Հարավի ավերված գերեզմաններում գաղտնիքը հավիտյան չի ապրի։
Գենթլինից իր փախչելու օրերը հաշվող Իթան Ուեյթանին անըդնհատ հետապնդում է նույն երազը, որտեղ նա տեսնում է մի աղջկա, ում երբեք չէր հանդիպել։ Երբ Լենան գալիս է ապրելու քաղաքի հողատարածքներից մեկում գտնվող ամենահին և ամենազզվելի տանը, Իթանը անպատասխան սիրահարվում է աղջկան և ամեն կերպ փորձում է բացահայտել նրանց զարմանալի կապի գաղտնիքը։ Տաղտկալի քաղաքում մեկ գաղտնիքը կարող է փոխել ամեն ինչ։


== Դերերում ==


== Ստեղծում ==


=== Մշակում ===
Warner Bros 2009 թվականին ձեռք բերեց իրավունք «Հրաշալի Էակներ» ֆիլիմի նկարահանումները սկսելու համար, իսկ ռեժիսոր Ռիչարդ Լանգրավենզեն զբաղված էր ֆիլմի սցենարով և նկարահանոմներով։ Ֆիլմի քասթինգը սկսվել է 2011 թվականի վերջում։ Փետրվարին Վիոլա Դենիսը ստացավ Ամմիի դերը։ Շուտով հայտարարվեց գլխավոր դերերը՝ Իթան Ույեթին և Լենա Դյուքեյնին կմարմնավորեն Ջեք Օ'Քոննելը և  Էլիս Էնգլերթը։ Օ’Քոննելը որոշ ժամանակ անց դուրս եկավ նախագծից կոնֆլիկտի պատճառով, և Իթան Ուեյթի դերը հանձնեցին Օլդեն Էյրենրայքին։ Քիչ ուշ դերասանական կազմին միացավ Էմմա Թոմփսոնը, ով ստանձնեց տիկին Մևիս Լինքոլնի և Սառաֆինայի դերը, իսկ Ջերեմի Աիյրոնսը՝ Մեյկան Ռավենվուդի՝ Լենայի մորեղբոր դերը։


=== Նկարահանումներ ===
Ֆիլմի նկարահանումներն սկսվել են 2012 թվականի մայիսին Նոր Օռլեանում և ավարտվել հուլիսի վերջին։


== Պարգևներ ==


== Ծանոթագրություններ ==


== Արտաքին հղումներ ==
beautifulcreaturesmovie.ru Ֆիլմ «Հրաշալի էակներ». պաշտոնական կայք (հայ.)
beautifulcreatures.warnerbros.com Ֆիլմ «Հրաշալի էակներ». պաշտոնական կայք (անգլ.)
«Հրաշալի էակներ»(անգլ.) ֆիլմը Internet Movie Database կայքում
««Հրաշալի էակներ»»(անգլ.) ֆիլմը Box Office Mojo  կայքում
«Հրաշալի էակներ»(անգլ.) ֆիլմը Rotten Tomatoes կայքում
««Հրաշալի էակներ»»(անգլ.) ֆիլմը allmovie կայքում:
Փիրահմեդ (այլ կիրառումներ)

Փիրահմեդ, կարող է վերաբերել՝

Փիրահմեդ - գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում
Փիրահմեդ - գյուղ Արևմտյան Հայաստանում, Սեբաստիայի վիլայեթի Սեբաստիայի գավառում
Պալարե

Պալարե  (իտալերեն՝ Pallare), կոմունա Իտալիայում, Լիգուրիա մարզում՝ Սավոնա գավառում։
Բնակչությունը ըստ 2008 թվականի տվյալների կազմում է 977 մարդ, խտությունը՝ 46 մարդ/կմ²։ Զբաղեցնում է 21 կմ² տարածք։ Փոստային ինդեքս՝ 17043։ Հեռախոսային կոդ՝ 019։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 019 590250
Էլեկտրոնային հասցե։ comune.pallare@libero.it
Գլխավոր կայք։


== Արտաքին հղումներ ==
Ազգային ինստիտուտի վիճակագրություն (իտալ.)
http://www.istat.it/english/ Archived 2009-12-07 at the Wayback Machine.
1-ին Կրեպոստնոյ նրբանցք (Տագանրոգ)

1-ին Կրեպոստնոյ նրբանցք (ռուս.՝ 1-й Крепостной переулок), նրբանցք ՌԴ Ռոստովի մարզի Տագանրոգ քաղաքի կենտրոնական պատմական մասում։ Գտնվում է նախկին Տրոիցկի ամրոցի տարածքում։


== Աշխարհագրություն ==
Գտնվում է Կոմսոմոլսկի ճեմուղու և ձկնամշակող գործարանի շրջանի միջև՝ խորանալով դեպի Ֆլագմանսկի զառիվայրի երկայնքի փոքր փողոցներն ու նրբանցքները։ Հատում է Հունական փողոցը, Պետրոսի փողոցը, Չեխովի փողոցը, Պոլուռոտնի նրբանցքը, Շևչենկոյի փողոցը։ Երկարությունը 1050 մ է։ Տների համարակալումը սկսվում է Հունական փողոցից։


== Պատմություն ==
Սկզբնական անվանումը հայտնի չէ։ Նրբանցքը գտնվում է նախկին Տրոյցկի ամրոցի տեղում՝ սահմանափակելով ամրոցի նախկին «գեներալի» հրապարակը, որտեղ այսօր գտնվում են Տագանրոգի ռադիոտեխնիկական ինստիտուտի «Ե», «Ի» մասնաշենքերի տարածքները, «Կրիստալ» գործարանը։
1-ին Կրեպոստնոյ նրբանցքի՝ Չեխովի և Շևչենկոյի փողոցների միջև ընկած հատվածում պահպանվել է XIX դարի բնօրինակ գետաքարային ճանապարհը։


== Նրբանցքում գտնվում են ==
ՎՏԲ 24 բանկի Տագանրոգի բաժանմունքը՝ շենք 24
Տագանրոգի ռադիոտեխնիկական ինստիտուտի «Ե», «Ի» մասնաշենքերի տարածքները, «Կրիստալ» գործարանը՝ 34-րդ շենքի շրջանում
Ստոմատոլոգիական № 3 պոլիկլինիկան՝ շենք 34
«Պետրոսի զորանոցները»՝ շենք  46
Սուրբ Նիկողայոս Հրաշագործ եկեղեցին՝ շենք 51


== Հուշարձաններ ==
1-ին Կրեպոստնոյ նրբանցք, 46 հասցեում գտնվում է դաշնային նշանակության «Ռազմական բջիջ» («Պետրոսի զորանոցներ») ճարտարապետության հուշարձանը։


== Ծանոթագրություններ ==
Ատլանտա Բրեյվզ

«Ատլանտա Բրեյվզ» (անգլ.՝ Atlanta Braves), պրոֆեսիոնալ բեյսբոլի ամերիկյան ակումբ։ Հանդես է գալիս Բեյսբոլի բարձրագույն լիգայի (MLB) Ազգային լիգայի Արևելյան դիվիզիոնում։ Տեղակայված է ԱՄՆ Ջորջիա նահանգի վարչական կենտրոն Ատլանտա քաղաքում։
Հիմնադրվել է 1871 թվականին։ 1997 թվականից տնային հանդիպումներն անցկացնում է «Թըրներ ֆիլդ» մարզադաշտում։


== Արտաքին հղումներ ==
Պաշտոնական կայք Archived 2015-04-03 at the Wayback Machine.(անգլ.)
Վերին Չարբախ

Վերին Չարբախ, թաղամաս Շենգավիթ վարչական շրջանում։ Ներքին Շենգավիթ, Վերին Շենգավիթ, Ներքին Չարբախ, Նորագավիթ և Աերացիա թաղամասերի հետ կազմում է Շենգավիթ վարչական շրջանը։
Վերին Չարբախ թաղամասում է գտնվում Կարմիր Բլուր հնագույն քաղաքը։


== Փողոցներ ==
Վերին Չարբախ թաղամասը ընդգրկում է հետևյալ փողոցները․

Արտաշեսյան փողոց,
Շիրակի փողոց,
Կարմիր Բլուրի փողոց,
Հովհաննիսյան փողոց,
Մարկվարտի փողոց,
Տիմիրյազևի փակուղի,
Պոպովի փողոց,
Արտաշեսյան 3-րդ փողոց,
Շիրակի 3-րդ նրբանցք,
Շիրակի 4-րդ նրբանցք։


== Տես նաև ==
Երևանի վարչական բաժանում
Երևանի պատմություն
Հին Երևան


== Ծանոթագրություններ ==
Ցինիկություն

Ցինիկություն (լատ․ cynismus, հուն. xuvicriuog-կինիկների ուսմունքը), արհամարհական, նիհիլիստական վերաբերմունք մշակութային, հոգևոր, հատկապես բարոյական, ճանաչված սկզբունքների, մարդու արժանապատվության գաղափարի, ինչպես և պաշտոնական գաղափարախոսության նկատմամբ, արտահայտվում է հանդուգն ծաղրանքի, գռեհիկ շիտակության, անպատկառության ձևով։ Ցինիկությունը բնորոշ է այն մարդկանց, որոնք բոլոր հնարավոր, այդ թվում՝ անբարոյական միջոցներով ձգտում են շահի, որոնք հիսաթափվել են իրենց իդեալներից, բարոյալքվել են և գաղափարազրկվել։ Ցինիկությունն անհարիր է կոմունիստական բարոյականությանը։


== Ծանոթագրություններ ==
Ֆանֆան վարդակակաչ (ֆիլմ, 2003)

«Ֆանֆան վարդակակաչ», կատակերգական գեղարվեստական ֆիլմ` ռեժիսոր Ժերար Կրավչիկի կողմից, ֆիլմի ձևափոխված տարբերակը 1952 թ. նույն վերնագրով։


== Սյուժե ==
Ֆրանսիա XVIII դար, թագավորում է Լյուդովիկ XV-ը։ Երկրում անհանգիստ վիճակ էր տիրում, որովհետև Ֆրանսիան անընդհատ ինչ որ մեկի հետ պատերազմի մեջ էր։ Եվ հանկարծ թագավորը բացահայտում է, որ հավասար թվի համար իրեն պակասում է 38 զինվոր։ Ֆրանսիայում հայտարարվեց հավաքագրել զինվորներին։ Ահա և թեթևսոլիկ Ֆանֆանը, ով փախչում էր հարազատների հետապնդումներից և նրանով գայթակղված աղջկանից, նույնպես ցուցակագրվում է բանակում։ Հետո մի գնչուհի կանխագուշակեց, որ Ֆանֆանը կամուսնանա թագավորի դստեր հետ։ Սակայն, հետո պարզվում է, որ այդ գնչուհին իրականում Ադելինան է` հավաքագրողի դուստրը, ով այդ կերպով գայթակղում էր զորակոչիկներին։ Գիտակցելով, որ սա մի հնարք է Ֆանֆանը չի շեղվում իր երազանքից և կանգնում է թագավորական դրոշի տակ։ Ճանապարհին Ֆանֆանը փրկում է մարկիզ դե Պոմպադուրին և թագավորի աղջկան ավազակների հարձակումից` փոխարենը որպես շնորհակալություն ստանալով կանացի կրծքազարդ վարդակակաչի տեսքով։


== Դերերում ==


== Ծանոթագրություններ ==
Ջոն Քրոու Ռենսոմ

Ջոն Քրոու Ռենսոմ (John Crowe Ransom, ապրիլի 30, 1888(1888-04-30)[…], Pulaski, Թենեսի, ԱՄՆ[…] - հուլիսի 3, 1974(1974-07-03)[…], Gambier, Նոքս, Օհայո, ԱՄՆ), ամերիկացի բանաստեղծ և քննադատ, «նոր քննադատություն» դպրոցի առաջատար տեսաբաններից ու գործիչներից մեկը։
Ինչպես «նորքննադատականների» մեծ մասը, հրաժարվել է քննել գրականությունը հասարակական, պատմա-մշակութային, կենսագրական հայեցակետից՝ կենտրոնանալով նախ և առաջ բանաստեղծական ներփակ «տեքստի»՝ որպես ինքնաբավ օրգանիզմի վերլուծության վրա, որի ընթացքում գործի է դրել մի շարք արգասավոր մասնավոր հնարքներ։


== Ծանոթագրություններ ==
Իմ Սե Մի

Իմ Սե Մի (մայիսի 29, 1987(1987-05-29), Սեուլ, Հարավային Կորեա), հարավկորեացի դերասանուհի։


== Ֆիլմագրություն ==


=== Հեռուստասերիալներ ===


== Ֆիլմեր ==


== Մրցանակաբաշխություններ և անվանակոչումներ ==


== Աղբյուրներ ==
Իմ Սե Մի Internet Movie Database կայքում
Սելգա (Մուրոմլյայի վտակ)

Սելգա (ռուս.՝ Сельга), գետ Ռուսաստանում, հոսում է Պրիoնեժսկի շրջանում և Կարելական ինքնավար հանրապետությունում։ Գետաբերանը տեղակայված է Մուրոմլյա գետի ձախ ափին՝ 12 կմ հեռավորության վրա։ Գետի երկարությունը 18 կմ է։ Վտակներ՝ Իզնո (ձախ), Էվերկի (աջ)։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայնց պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Սվիր, գետի ենթաավազանը՝ Սվիր (այդ թվում գետի ավազանում Օնեժի լիճ)։ Պատկանում է Նևա ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100712102000012288
Հիդրոլոգիական ուսումնասիրությունների կոդը - 102001228
Ավազանի կոդը - 01.04.01.007
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գրոսետո Պրունյա

Գրոսետո Պրունյա (ֆր.՝ Grosseto-Prugna), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Տարավո Օրնանո կանտոնի կազմի մեջ։ Հանդիսանում է Այաչչո շրջանը։
Համայնքի INSEE կոդ՝ 2A130։


== Բնակչություն ==
Համայնքի բնակչությունը 2008 թվականին կազմում էր 2609 մարդ։


== Տնտեսություն ==
2007 թվականի տվյալներով 1771 աշխատունակ տարիքի մարդկանցից (15-64 տարեկան) 1229-ը տնտեսապես ակտիվ էին, 542-ը անգործունակ (ակտիվության ցուցանիշը 69,4 %, 1999 թվականին եղել է՝ 63,7 %)։ 1229 աշխատունակ բնակիչներից 1124-ը աշխատում էին (639 տղամարդ և 485 կին), անաշխատանք էին 105-ը (41 տղամարդ և 64 կին)։ 542 անգործունակ մարդկանցից 131-ը աշակերտներ կամ ուսանողներ են, 183-ը թոշակառու, 228-ը անաշխատունակ էին այլ պատճառներով։
2008 թվականին կոմունայում հաշվվել են 1162 հարկատու տնտեսություններ, որտեղ ապրել է 2711 մարդ։ Միջին եկամուտը մեկ մարդու հաշվով կազմել է 22 007 եվրո։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Գրոսետո Պրունյա» (ֆրանսերեն)։ Արխիվացված օրիգինալից 2012-05-16-ին։ Վերցված է 2011-09-19 
«Գրոսետո Պրունյա» (ֆրանսերեն)։ cassini.ehess.fr։ Արխիվացված է օրիգինալից 2013-02-12-ին։ Վերցված է 2013-02-10
Կամյիանե (գյուղ, Ստարոբեշևսկի շրջան)

Անվան այլ կիրառումների համար տե՛ս՝ ՎոյկովոԿամյիանե (ուկրաիներեն՝ Кам'яне մինչև 2016 թվականը՝ Վոյկովո (ուկրաիներեն՝ Войкове), գյուղ Ուկրաինայի Դոնեցկի մարզի Ստարոբեշևսկի շրջանում։
2001 թվականի տվյալներով Վոյկովո գյուղում բնակվում էր 131 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քանակական թվականներ

Առարկաների քանակ ցույց տվող թվականները կոչվում են  քանակական թվականներ:
Քանակական թվականները լինում են՝

բացարձակ
կոտորակային
բաշխական


== Բացարձակ թվականներ ==
Բացարձակ են կոչվում այն քանակական թվականները, որոնք ցույց են տալիս առարկաների կոնկրետ թիվը, քանակը ամբողջ թվերով։

Բացարձակ թվականներ են՝ միավորները, տասնավորները, հարյուրավորները և բոլոր ավելի բարձր թվերը։
Հայերենի բացարձակ թվականներից բոլոր միավորները, տասը և քսան  տասնավորները, հարյուր-ը, հազար-ը, միլիոն-ը, միլիարդ-ը կազմությամբ պարզ թվականներ են, որովհետև կազմված են մեկ արմատից։
Երեսուն, քառասուն, հիսուն, վաթսուն, յոթանասուն, ութսուն, իննսուն թվականները ածանցավոր են, որովհետև կազմված են սուն ածանցով։
Մեկից ավելի արմատներով և սուն ածանցով կազմված թվականները բարդածանցավոր են՝ վաթսունչորս, հարյուր երեսունմեկ և այլն։
Բարդ և բարդածանցավոր թվականներն իրենց կազմությամբ կցական կամ հարադիր բարդություններ են։
Կցական բարդություններ են այն բոլոր թվականները, որոնք կազմված են տասնավորից ու միավորից՝ 11-ից մինչև 99-ը։ Այս թվականների բաղադրիչները գրվում են միասին։
Հարադիր բարդություններ են  100-ից բարձր բոլոր թվականները, 100,1000  և ավելի բարձր թիվ ցույց տվող թվականների բաղադրիչները գրվում են առանձին՝ չորս հազար, հարյուր քսանվեց։
Բոլոր բացարձակ թվականները կարող են գրվել արաբական թվանշաններով՝ ( 1,2,3... և այլն):


== Կոտորակային թվականներ ==
Կոտորակային կոչվում են այն թվականները, որոնք ցույց են տալիս միավորի մեկ կամ մի քանի հավասար մասերից կազմված թվեր։
Օրինակ
Օտարազգիները կազմում են այդ քաղաքի բնակչության մեկ երրորդ մասը։
Կոտորակային թվականները հարադիր բարդություններ են, որոնց առաջին բաղադրիչը՝ համարիչը, բացարձակ թվական է, իսկ երկրորդ բաղադրիչը՝ հայտարարը, կազմվում է րորդ, երրորդ ածանցներով։ Կոտորակային թվականները գրվում են առանձին։


== Բաշխական թվականներ ==
Բաշխական են կոչվում այն քանակական թվականները, որոնք ցույց են տալիս առարկաների բաշխումը որոշակի թվային քանակով:
Բաշխական թվականները կազմվում են երկու ձևով՝

բացարձակ թվականին ավելացնելով ական վերջածանցը, ինչպես՝ երկուական, քսանական, հարյուրական։ Այս թվականները թվանշաններով գրելիս թվանշանից հետո դրվում է գծիկ, ապա` ական ածանցը՝  2-ական ,  20 -ական, 100-ական։
բացարձակ թվականի կրկնությամբ, ինչպես՝ երկու-երկու, քսան-քսան, հարյուր-հարյուր։


== Աղբյուրներ ==
http://www.imdproc.am/p/hayoc-lezu/7-dasaran/tvakan-9901/tvakani-tesakner-9902/re-a(չաշխատող հղում)
Մալի Միտնիկ

Մալի Միտնիկ (ուկրաիներեն՝ Малий Митник), գյուղ Ուկրաինայի Վիննիցայի մարզի Խմելնիկի շրջանում։ Հիմնադրվել է 1654 թվականին։
2001 թվականի տվյալներով Մալի Միտնիկ գյուղում բնակվել է 467 մարդ։ Բնակավայրը զբաղեցնում է 1,34 կմ² տարածք։ Բնակչության խտությունը կազմել է 348,51 մարդ/կմ²։
Գյուղում է գտնվում Ուկրաինայի ուղղափառ եկեղեցու Վիննիցայի թեմի Խմելնիցկի սարկավագ նահատակ Հովհաննես մարտիկի եկեղեցին։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պրիչեպովկա (գյուղ, Ռուժինսկի շրջան)

Պրիչեպովկա (ուկրաիներեն՝ Причепівка), գյուղ Ուկրաինայի Ժիտոմիրի մարզի Ռուժինսկի շրջանում։
2001 թվականի տվյալներով Պրիչեպովկա գյուղում բնակվում էր 73 մարդ։ Բնակավայրը զբաղեցնում է 0,362 կմ² տարածք։ Բնակչության խտությունը կազմում էր 201,66 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արթին Գավուք

Արթին Գավուք (Արթո Գավուք, իսկական անունը` Հարություն Հովհաննեսի Գավուքյան, դեկտեմբերի 25, 1915(1915-12-25), Մերսին, Թուրքիա - 1986, Տորոնտո, Կանադա), հայազգի լուսանկարիչ։


== Կենսագրություն ==
Հարություն Գավուքյանը ծնվել է Կիլիկիայի Մերսին քաղաքում։ Հայոց ցեղասպանության տարիներին Հովհաննես Գավուքյանի ընտանիքը տեղահանվել է Ադանա, ապա` Երուսաղեմ, այնտեղից անցել Կիպրոս։ Հարությունը ծնվել է գաղթի ճանապարհին` Մերսինում։ 1923 թվականին հաստատվել է Կահիրեում, որտեղ հոր շնորհիվ դարձել է Եգիպտոսի արքունական լուսանկարիչը, սովորել նկարչություն, լուսանկարչություն։ 1932 թվականին ավարտել է Կահիրեի Պերպերյան վարժարանը, եղել Շահան Պերպերյանի աշակերտը։ 1932 թվականին միջնակարգն ավարտելուց հետո աշխատել է հոր լուսանկարչատուն-արվեստանոցում։ 1938 թվականին Ալեքսանդրիայում բացել է իր լուսանկարչատունը և հայտնի դարձել Եգիպտոսում։ 1950-1955 թվականներին երկարատև ճանապարհորդություններ է կատարել Միջին Արևելքի և Եվրոպայի տարբեր քաղաքներ։ 1953 թվականին Բելգիայի Անտվերպեն քաղաքի «Գեվաերտ» ընկերությունում ուսումնասիրել է գունավոր լուսանկարչության արվեստը։ Նույն տարում Կահիրեում բացել է Մերձավոր Արևելքում առաջին գունավոր դիմանկարահանման լուսանկարչատունը։
1958 թվականից ընտանիքով հաստատվել է Տորոնտոյում։ Բացել է իր լուսանկարչական արվեստանոցը, սկսել է լուսանկարչորեն պատճենահանել կտավի վրա, ինչը մեծ հաջողություն է բերել նրան։
Մահացել է Կանադայի Տորոնտո քաղաքում։


== Լուսանկարներ ==
Լուսանկարել է շատ նշանավոր անձանց` Շառլ դը Գոլ, Ինդիրա Գանդի, Լեոնիդ Բրեժնև, Զոլտան Կոդայ, Լյուդվիգ Էրհարտ, Պիեռ Էլիոթ Թրյուդո, Հարոլդ Մաք Միլան, Ջեյմս Լովըլ, հայազգի մեծերից` Վազգեն Առաջին Վեհափառ, Անաստաս Միկոյան, Արամ Խաչատրյան, Ալեք Մանուկյան, Մարտիրոս Սարյան, Հովհաննես Բաղրամյան, Շառլ Ազնավուր, Անտոն Քոչինյան, Լիլի Չուգասզյան և ուրիշներ։


== Անհատական ցուցահանդեսներ ==
Կահիրե, 1956
Անտվերպեն, Նյու Յորք, Տորոնտո, Օտտավա, 1957
Երևան, 1969
Մոսկվա, 1970
Օտտավա, Լոնդոն, 1972
Բրոնտֆորդ, 1974
Փարիզ, 1975
Նյու Յորք, 1978
Դետրոյթ, 1979


== Ընտանիք ==
Որդիներ` Օննիկ և Րաֆֆի
Դուստր` Էնն Գավուքյան


== Գրականություն ==
Վահան Քոչար, «Հայ լուսանկարիչներ», Երևան, Հեղինակային հրատարակություն, 2007։


== Ծանոթագրություններ ==
Դոշ (Օբի գավառ)

Դոշ (ֆր.՝ Dosches), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 288 մարդ, բնակչության խտությունը` 13.95 մարդ/կմ²։ Բնակավայրը զբաղեցնում է 20.64 կմ² տարածք։


== Աշխարհագրություն ==
Գտնվում է Փարիզ քաղաքից 155 կմ հարավ-արևելք, Շալոն ան Շամպայն քաղաքից` 75 կմ հարավ, Տրուա քաղաքից` 14 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 201 աշխատունակ (15-64 տարեկան) բնակիչ, որոնցից ակտիվ էին 144-ը, իսկ ոչ ակտիվները` 57։ Ակտիվության ցուցանիշը կազմում է 71,6 %։ 144 աշխատունակ մարդկանցից աշխատել է 140 անձ (72 տղամարդ և 68 կին)։ Գործազուրկ են եղել 4 անձ (2 տղամարդ և 2 կին)։ 57 անաշխատունակներից 20-ը եղել են աշակերտներ կամ ուսանողներ, 21-ը` թոշակառուներ, իսկ 16-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ուայթ շրջան (Ինդիանա)

Անվան այլ կիրառումների համար տե՛ս՝ Ուայտ շրջան (այլ կիրառումներ)Ուայթ շրջան (անգլ.՝ White County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 1.308 կմ² է, բնակչությունը՝ 25.267 մարդ (2010 թ. տվյալներով)։ Շրջկենտրոնն է Մոնտիկելո բնակավայրը։ Կազմավորվել է 1834 թ.։
Էստիսակ

Էստիսակ (ֆր.՝ Estissac), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 1796 մարդ, բնակչության խտությունը` 69.99 մարդ/կմ²։ Բնակավայրը զբաղեցնում է 25.66 կմ² տարածք։


== Աշխարհագրություն ==
Գտնվում է Փարիզ քաղաքից 130 կմ հարավ-արևելք, Շալոն ան Շամպայն քաղաքից` 90 կմ հարավ-արևմուտք, Տրուա քաղաքից` 20 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1141 աշխատունակ (15-64 տարեկան) բնակիչ, որոնցից ակտիվ էին 787-ը, իսկ ոչ ակտիվները` 354։ Ակտիվության ցուցանիշը կազմում է 69,0 %։ 787 աշխատունակ մարդկանցից աշխատել է 692 անձ (386 տղամարդ և 306 կին)։ Գործազուրկ են եղել 95 անձ (36 տղամարդ և 59 կին)։ 354 անաշխատունակներից 66-ը եղել են աշակերտներ կամ ուսանողներ, 141-ը` թոշակառուներ, իսկ 147-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մայուշ

Մայուշ (ռուս.՝ Маюш ), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Lema գետի աջ ափին՝ 31 կմ հեռավորության վրա։ Գետի երկարությունը 18 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300112103000026268
Հիդրոլոգիական ուսումնասիրությունների կոդը - 103002626
Ավազանի կոդը - 03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Այսօր մեր քաղաքում

Այսօր մեր քաղաքում (ռուս.՝ Сегодня в нашем городе), խորհրդային մուլտիպլիկացիոն ֆիլմ, որը նկարահանվել է 1989 թվականին։ Այս մուլտֆիլմը 1980-ակաների վերջին «Սոյուզմուլտֆիլմ» ստուդիայի ամենավառ աշխատանքներից մեկն է։
Նկարահանվել է ըստ Էդուարդ Ուսպենսկու սցենարի, ըստ նրա «Կարմիր կովիկ» բանաստեղծությամբ։
Ֆիլմում հնչում է Ս. Սուկաչյովի երաժշտությունը` «Бригада С» նվագախմբի կատարմամբ, ինչպես նաև` Ս. Անաշկինի երաժշտությունը։


== Սյուժե ==
Հեռուստահաղորդավարը հայտարարում է քաղաքում խոշոր եղջերավորների ցուցահանդեսի մասին, որին մասնակցելու համար ինքնաթիռներով կովեր են բերում աշխարհի տարբեր երկրներից։ Գիտակները կարծում են, որ Թուրին քաղաքից Ժոզեֆինան կստանա առաջին մրցանակը։ «Ճանապարհ դեպի բերք» կոլտնտեսությունից անասնաբույծ Իվան Վասիլևիչը տանում է Բուրյոնկա անունով կովին։ Եզրափակիչ են դուրս գալիս Ժոզեֆինան և Բուրյոնկան։ Դատավորները որոշում են կթել երկու կովերին։ Բուրյոնկան հաղթում է։ Նա առաջ է անցնում Ժոզեֆինայից ամբողջ 200 գրամով։ Իվան Վասիլևիչին և Բուրյոնկային հանձնում են ոսկե մեդալ, «Կեցցե առաջընթացը» գրառմամբ ծաղկաման, մի սայլ առվույտ և հսկայական հեռուստացույց։ Եվ նրանք վերադառնում են կոլտնտեսություն։


== Հեղինակներ ==


== Ծանոթագրություններ ==


== Արտաքին հղումներ ==
Այսօր մեր քաղաքում մուլտֆիլմը «Անիմատոր.ռու» կայքում
Ռոանե շրջան (Արևմտյան Վիրջինիա)

Ռոանե շրջան (անգլ.՝ Roane County), ԱՄՆ Արևմտյան Վիրջինիա նահանգի 55 վարչական միավորներից մեկը։ Ընդհանուր տարածությունը 1, 254 կմ² է, բնակչությունը՝ 14, 926 մարդ (2010 թ. տվյալներով)։ Շրջկենտրոնն է Սփենսեր բնակավայրը։ Կազմավորվել է 1856 թ.։
Լևոն Խանսանամյան

Լևոն Հարությունի Խանսանամյան (Խանզադե, 1873, Երանոս, Նոր Բայազետի գավառ, Երևանի նահանգ, Կովկասի փոխարքայություն, Ռուսական կայսրություն - 1938), հայ գրող։


== Կենսագրություն ==
1895 թվականին ավարտել է Երևանի ռուսական սեմինարիան, զբաղվել է ուսուցչությամբ (Հին Նախիջևանում, Նոր Բայազետում, Երևանում)։ Իր ժամանակի հայ գյուղի հոգսերն է պատկերել «Տեր-Մաթալ և յուր զոհերը» (հ. 1, 1903) վեպում։ 1904 թ. լույս է տեսել նրա «Զաքարիա Զագեցու օրերը» պատմավեպը, որն ընդգրկում է IX դարի անցքերը։ Թուրքական բռնատիրության պայմաններում հայ ժողովրդի անապահով կյանքն է արտացոլել «Սևանա ուխտավորները» (1907), «Ներսեի հիշատակին» (1907) «Մեր արյունոտ անցյալից» (1907) վիպակներում։ Խանսանամյանը գրի է առել (1903) «Սասնա ծռեր» էպոսի պատումներից մեկը («Սասնա ծռեր», հ. 2, 1951, պատում ԺԲ, Դավիթ և Մհեր)։
Մինոր (այլ կիրառումներ)

Մինոր կարող է նշանակել՝

Մինոր — հասկացություն երաժշտության մեջ
Մինոր — գծային հանրահաշիվ